**भारत सरकार**

**पर्यावरण, वन और जलवायु परिवर्तन मंत्रालय**

**राज्‍य सभा**

**अतारांकित प्रश्न सं. 47**

**17.07.2017 को उत्तर के लिए**

**निजी भूमि पर उगाए गए पेड़ों पर लगे प्रतिबंधों का हटाया जाना**

 **47. डा. प्रभाकर कोरे:**

क्या **पर्यावरण, वन और जलवायु परिवर्तन मंत्री** यह बताने की कृपा करेंगे कि:

(क) क्‍या यह सच है कि सरकार राज्‍य सरकारों के परामर्श से कृषि वानिकी को बढ़ावा देने और लकड़ी के आयात पर देश की निर्भरता कम करने के लिए निजी भूमि पर उगाए गए पेड़ों की कटाई, ढुलाई तथा बिक्री पर लगे प्रतिबंधों को हटाने का विचार रखती है;

(ख) यदि हां, तो विगत तीन वर्षों के दौरान आयात की गई लकड़ी का ब्‍यौरा क्‍या है; और

(ग) क्‍या राज्‍य सरकारें मौजूदा नियमों में इस तरह के संशोधनों पर सहमत हो गई हैं और यदि हां, तो तत्‍संबंधी ब्‍यौरा क्‍या है?

**उत्‍तर**

**पर्यावरण, वन और जलवायु परिवर्तन मंत्री**

**(डॉं हर्ष वर्धन)**

(क) पर्यावरण, वन और जलवायु परिवर्तन मंत्रालय ने वन क्षेत्रों के बाहर पौधों के रोपण के लिए अनुकूल वातावरण बनाने हेतु वनेतर/निजी भूमियों पर उगाए गए पौधों की प्रजातियों को काटने तथा परिवहन व्‍यवस्‍था को उदार बनाने के लिए सभी राज्‍यों/संघशासित राज्‍यों के परामर्श से दिनांक 18.11.2014 को दिशानिर्देश जारी किए हैं।

(ख) गत तीन वर्षों के दौरान आयातित लकड़ी का ब्‍यौरा अनुबंध में दिया गया है। इन आंकडों में लकड़ी से बनाए गए तैयार, कुछ हद तक तैयार उत्‍पाद अथवा वस्‍तुएं शामिल नहीं हैं।

(ग) मंत्रालय के दिनांक 18.11.2014 के दिशानिर्देशों की प्रतिक्रियास्‍वरूप, कई राज्‍यों ने वृक्षों को काटने और परिवहन व्‍यवस्‍था को और अधिक उदार बनाने हेतु कार्रवाई की है।

\*\*\*\*\*\*\*\*\*\*

**अनुबंध**

**''निजी भूमि पर उगाए गए पेड़ों पर लगे प्रतिबंधों का हटाया जाना'' के संबंध में दिनांक 17.07.2017 को उत्‍तर के लिए डा. प्रभाकर कोरे द्वारा पूछे गए राज्‍य सभा अतारांकित प्रश्‍न सं. 47 के भाग (ख) के उत्‍तर में उल्लिखित अनुबंध**

**गत तीन वर्षों के दौरान आयातित लकड़ी का ब्‍यौरा**

|  |  |  |  |
| --- | --- | --- | --- |
| **क्र.सं.**  | **वर्ष**  | **मिलियन घन मीटर में प्रमात्रा**  | **मिलियन US $ में मूल्‍य**  |
| 1  | 2014-15  | 2.47  | 992.26 |
| 2  | 2015-16  | 1.89  | 661.24 |
| 3 | 2016-17  | 1.83  | 599.09 |